
Cieľ, zameranie aktivity: 
· Oboznámiť sa s pyramídou zdravej výživy.
· Poznať zdravé a nezdravé potraviny.
· Vedieť,  aké potraviny a v akom množstve sa majú počas dňa konzumovať.
·  Vedieť zaradiť potraviny do správneho poschodia potravinovej pyramídy.

Vyučovací predmet: 
· Vecné učenie, vlastiveda, prírodopis, výtvarná výchova, pracovné vyučovanie, informatická výchova.

Pomôcky: 
· Powepontové prezentácie: Ako sa rodí chlieb,
                                              Pyramída zdravej výživy
· Plagát potravinovej pyramídy zhotovený v programe blockposters 
· Pracovné listy – Moja potravinová pyramída
· Pastelky, nožnice

Príprava: 
· Príprava prezentácií 
· Príprava jednotlivých častí plagátu (môžu si ho vytvoriť žiaci na hodinách IKT)
· Príprava pracovného listu

Realizácia:
· Žiaci si pozrú prezentáciu Pyramída zdravej výživy, vysvetlíme čo je pyramída zdravej výživy,  spoločne si rozoberieme jednotlivé poschodia pyramídy, pomenujeme potraviny, ktoré sa v nich nachádzajú. Určíme, ktoré potraviny sú zdravé a nezdravé a prečo.
· Opýtame sa žiakov, aké potraviny najčastejšie jedia a vyvodíme, či ide o zdravé alebo nezdravé potraviny.
· Zameriame sa na prvé poschodie pyramídy a vysvetlíme, prečo potraviny tu zaradené sú zdravé a tvoria základ nášho stravovania.
· Pozrieme si prezentáciu Ako sa rodí chlieb, ktorá je zameraná na putovanie obilninového zrnka od zasiatia až po zomletie, výrobu chleba v pekárni a delenie pekárenských výrobkov. Vysvetlíme žiakom, z  ktorej múky je chlieb a  pečivo zdravšie.
· Spoločná práca - skladanie pyramídy zdravej výživy z jednotlivých častí a vyfarbenie.
· Samostatná práca – vyfarbenie svojej pyramídy zdravej výživy.

Zhrnutie: Žiaci pochopili, ktoré potraviny si majú vyberať a v akom množstve ich majú počas dňa konzumovať, aby sa stravovali zdravo.  Čím je potravina na vyššom poschodí pyramídy, tým sa má jesť v menšom množstve.

